
Проект! 
на Правилник за реда, начина и условията  за отпускане на еднократна финансова помощ на граждани от бюджета на  община Ардино
Вносител: Председател на Общински съвет - Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Правилника на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Идеята за приемане на Правилник за реда, начина и условията  за отпускане на еднократна финансова помощ на граждани от бюджета на  община Ардино е в резултат на извършен преглед и анализ на дейността на Общински съвет Ардино, свързана с предоставяне на финансова помощта на оказали се в затруднение жители на общината. 
Мотиви за необходимостта от приемането на Правилника:
I. Причини, които налагат приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино:

Всяка година с приемането на бюджета на общината се гласува текст, съгласно който през годината се отпускат финансови помощи на лица, изпаднали в затруднение да си доплащат за лечение, за закупуване на лекарства и/или посрещане на ежедневни текущи нужди. Но поради липса на разписани правила тези решения често води до реакции и/или недоволство от страна на граждани. Затова считам, че е оправдано да се приемат правила и критерии за отпускане на средства за подпомагане на лица оказали се в неравностойно положение.
При изработването на проекта за Правилник за реда, начина и условията  за отпускане на еднократна финансова помощ на граждани от бюджета на  община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино с оглед постигане на справедливо, законосъобразно и целесъобразно разпределяне на средства от общинския бюджет за подпомагане на лица, оказали се във временно и/или постоянно затруднение да посрещат ежедневните си нужди. 
Принципът на обоснованост – обосновано е приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино, тъй като това ще допринесе за постигане на яснота и конкретика във формирането на процедурата за разпределяне на средства от общинския бюджет за подпомагане на лица. 
Принципите на предвидимост и откритост са спазени – проектът с мотивите и предварителната оценка на въздействието на проекта на Правилник за реда, начина и условията  за отпускане на еднократна финансова помощ на граждани от бюджета на  община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта на Правилник за реда, начина и условията  за отпускане на еднократна финансова помощ на граждани от бюджета на  община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът на Правилник за реда, начина и условията  за отпускане на еднократна финансова помощ на граждани от бюджета на  община Ардино допринася за ясно и едностранно тълкуване на правилата и принципите за разпределяне на средства от общинския бюджет за подпомагане на лица, оказали се във временно и/или постоянно затруднение да посрещат ежедневните си нужди . 
При изработване на проекта за Правилник за реда, начина и условията  за отпускане на еднократна финансова помощ на граждани от бюджета на  община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:

Целта на приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино е създаване на ясни правила и критерии за справедливо, законосъобразно и целесъобразно разпределяне на средства от общинския бюджет за подпомагане на лица, оказали се във временно и/или постоянно затруднение да посрещат ежедневните си нужди, както и за отчетност на изразходваните средства.
III. Очаквани резултати:

Приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино ще допринесе за прозрачност при изразходване на публични средства и за запазване и разширяване на обхвата и качеството на предоставяните услуги  на територията на общината.
IV. Финансови и други средства, необходими за прилагането на Правилник за реда, начина и условията  за отпускане на еднократна финансова помощ на граждани от бюджета на  община Ардино:
Приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганият Правилник за реда, начина и условията  за отпускане на еднократна финансова помощ на граждани от бюджета на  община Ардино е в съответствие с нормативните актове от по-висока степен, както и с тези на европейското законодателство. 
Проектът за Правилник за реда, начина и условията  за отпускане на еднократна финансова помощ на граждани от бюджета на  община Ардино е публикуван на официалната страница на община Ардино на 11.11.2022  г. 
С публикуването на проекта е приложена и предварителната оценка на въздействие на проекта за Правилник за реда, начина и условията  за отпускане на еднократна финансова помощ на граждани от бюджета на  община Ардино.
Проект за решение:


Общински съвет – град Ардино на основание чл. 21, ал.2 от  Закона за местното самоуправление и местната администрация приема Правилник за реда, начина и условията  за отпускане на еднократна финансова помощ на граждани от бюджета на  община Ардино:











             Проект! 
П Р А В И Л Н И К

за реда, начина и условията за отпускане на еднократна финансова помощ на граждани от бюджета на община Ардино

Този Правилник е приет на основание чл.21, ал.2 от ЗМСМА, с решение №……………………………….. г.
І. ОБЩИ РАЗПОРЕДБИ
 
Чл. 1. Този правилник урежда реда, начина и условията за отпускане на еднократна финансова помощ на нуждаещи се лица и семейства с постоянен адрес на територията на община Ардино от общинския бюджет.

 
Чл. 2. Средствата се предоставят на лица или семейства, които са в затруднено материално положение, за задоволяване на инцидентно възникнали здравни, образователни или социални потребности от жизненоважен характер.
ІІ. РАЗМЕР НА ОТПУСНАТАТА ФИНАНСОВА ПОМОЩ
 
Чл. 3. Общата сума, предвидена за отпускане на помощи по този правилник, се одобрява еднократно от Общински съвет – Ардино при приемането на годишния бюджет на Община Ардино.

 Чл. 4. Разглеждане на заявления за отпускане на еднократна финансова помощ по този правилник се извършва до изчерпване на планираната сума в бюджета на Община Ардино, определена в чл. 3.

 
Чл. 5. Размерът на предоставената еднократна финансова помощ не може да бъде по-голям от 1000 (хиляда) лева. 

 
Чл. 6. Помощта се отпуска еднократно в рамките на една бюджетна година. Лицето или семейството нямат право на отпускане на повторна  помощ в рамките на една календарна година.

 
Чл. 7. В деловодството на Общински съвет – Ардино се съхранява информация за предоставените еднократни финансови помощи за бюджетната година.
ІІI. ПРАВО НА ПОЛУЧАВАНЕ НА ФИНАНСОВА ПОМОЩ

 
Чл. 8. По реда на този правилник се разглеждат искания на физически лица с постоянен адрес на територията на община Ардино  не по-малко от една година преди подаването на искането, с доказани неотложни здравни, образователни или социални нужди.

 
Чл. 9. Средствата се предоставят в следните направления:

 
1. За задоволяване на неотложни социални потребности на лица и семейства, за животоспасяващи лечения, операции и лекарства, както и за помощ за справяне с последиците от бедствия, аварии и катастрофи.

 
2. За подпомагане на семейства в затруднено материално положение (безработен родител или с временно или трайно намалена трудоспособност), с деца близнаци или деца с увреждания; за деца и младежи до 29 години от семейства с починал или единствен родител за подкрепа при обучение и за тяхната социализация.
ІV. РЕД ЗА ОТПУСКАНЕ НА СОЦИАЛНИ ПОМОЩИ

 
Чл. 10. (1) Искания за отпускане на еднократна финансова помощ се подават до Председателя  на Общински съвет Ардино от лицето, което ще ползва съответната помощ, или от негов пълномощник. 

 
(2) Искането се подава лично или чрез пълномощника, в деловодството на Общински съвет  или по пощата. Искането следва да съдържа:

 
1. трите имена;

 
2. постоянен адрес, телефонен номер за връзка;

(3) Искането за отпускане на финансова помощ трябва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.

 
Чл. 11.  Към заявлението се прилагат следните документи:

- медицински епикризи, медицински свидетелства, решения на ТЕЛК или ЛКК, рецепти за изписани лекарства;

- при необходимост се  изискват писмено и други документи;

 
(2)  При необходимост се изисква информацията за имущественото и семейното положение на заявителя, както и за постоянния му адрес, се предоставя на комисията по чл. 13 по служебен път от Община Ардино.
 
Чл. 12. Разглеждането на постъпилите заявления се извършва от  Постоянната комисия по здравеопазване и социална дейности към Общински съвет – Ардино.

 
Чл. 13. (1) Заседанията на комисията се насрочват периодично при наличие на постъпили заявления от граждани.
 
(2) При необходимост комисията провежда извънредни заседания по инициатива на председателя на ОбС

 
Чл. 14. (1) Комисията се произнася с решение по основателността на исканията и определя размера на еднократната финансова помощ, конкретно за всяко заявление. За решенията на комисията се води протокол, който се подписва от всички присъствали членове. Размерът на помощта се съобразява с обстоятелствата, посочени в заявлението,                                                                         събраната допълнителна информация, както и с размера, определен в чл. 5 и с остатъка от сумата за финансови помощи по този правилник в бюджета за съответната година. При положително становище, взето с мнозинство  от присъствалите членове, председателят на комисията изготвя писмено предложение до ОбС – Ардино.

(2) Еднократната финансова помощ на лицата по чл. 8 се отпуска въз основа на решението на ОбС-Ардино. 

 
Чл. 15. Помощите се изплащат по касов път от касата на Община Ардино  или с платежно нареждане. По преценка на комисията помощите могат да се превеждат директно по сметки на здравни, учебни и др. заведения за извършване на дейности, свързани с нуждите на подпомаганото лице. 
V. УСЛОВИЯ ЗА ОТПУСКАНЕ НА СОЦИАЛНИ ПОМОЩИ
 
Чл. 16. Помощите по чл.10, ал.3 се отпускат, когато са представени всички необходими документи, с които е доказана потребността от финансова помощ, както и други документи, отнасящи се до спецификата на искането за отпускане на помощ.

 
Чл. 17. Не се отпуска помощ, когато е искана за погасяване на задължения за данъци, такси, вноски към осигурителни и здравни фондове и кредитни институции.
VI. ЗАКЛЮЧИТЕЛНИ РАЗПОРЕДБИ
 
§ 1. Правилник за реда, начина и условията за отпускане на еднократна финансова помощ на граждани от Община Ардино, приета с Решение № ………………………. на Общински съвет Ардино влиза в сила от …………………г. 

 ПРЕДСЕДАТЕЛ НА

 ОБЩИНСКИ СЪВЕТ АРДИНО:






/С.Байрям/












Приложение !
Предварителна оценка на въздействието 
на проект на Правилник за реда, начина и условията  за отпускане на еднократна финансова помощ на граждани от бюджета на  община Ардино
	Елементи на оценката
	Аргументация

	Основания за

иницииране

на промени


	Чрез предложението за приемане на Правилник за реда, начина и условията  за отпускане на еднократна финансова помощ на граждани от бюджета на  община Ардино се цели създаване на възможност за прецизиране на решенията на общинския съвет, свързани с изразходване на общински средства  чрез регламентиране на процедурите, запазвайки обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на  Правилник за реда, начина и условията  за отпускане на еднократна финансова помощ на граждани от бюджета на  община Ардино са свързани с по-пълно задоволяване на потребностите на ползвателите на услуги, както и подобряване на условията за живот на неравнопоставените жители на общината и повишаване на качеството на жизнената среда на гражданите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на Правилник за реда, начина и условията  за отпускане на еднократна финансова помощ на граждани от бюджета на  община Ардино.




Вносител: 

Сезгин Байрям
Председател на Общински съвет  Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
